open-index/open-wikipedia-markdown huggingface dataset:
Kaupunginviskaali

**Kaupunginviskaali** oli virallisten syyttäjien virkanimike Suomen niin sanotuissa vanhoissa kaupungeissa, joissa toimi raastuvanoikeus. Aluksi kaupunginviskaali oli kunnan virkamies, mutta vuonna 1978 myös vanhojen kaupunkien oikeudenhoito valtiollistettiin. Sittemmin 1990-luvulla kaupunginviskaaleista tuli kihlakunnansyyttäjiä.
Effodeildin

**Effodeildin** on Tanskalle kuuluvan itsehallintoalueen Färsaarten jalkapallon pääsarja/ammattilais-sarja. Färsaarten sarjamestaruudesta on pelattu vuodesta 1942 lähtien. Eurocup-kilpailuihin färsaarelaisjoukkueet ovat osallistuneet vuodesta 1993 lähtien. 

Vuoteen 1975 saakka korkein sarjataso oli nimeltään *Meistara-deild* (mestaruusdivisioona) ja vuosina 1976–2004 *1. deild* (1. divisioona). Vuosina 2006-2008 sarja tunnettiin nimellä *Formuladeildin* ja 2009-2011 nimellä *Vodafonedeildin*. 

## Joukkueet kaudella 2025

* 07 Vestur
* B36 Tórshavn
* B68 Toftir
* EB/Streymur
* FC Suðuroy
* Havnar Bóltfelag
* KÍ Klaksvík
* NSÍ Runavík
* TB Tvøroyri
* Víkingur Gøta

## Katso myös
* Luettelo jalkapallon Färsaarten-mestareista

## Lähteet
Oksathres

**Oksathres** (*Oksathres*, *Oksyatres*, *Eksathres*, ) oli Persian kuninkaan Dareios III:n veli. Issoksen taistelussa hän puolusti veljeään hyökkääviä makedonialaisia ratsumiehiä vastaan. Oksathres liittyi Aleksanteri Suuren kannattajiin vuonna 330 eaa. sen jälkeen, kun Bessos murhasi Dareioksen. Aleksanteri luovutti Bessoksen Oksathreelle sen jälkeen, kun tämä saatiin kiinni. Oksathres antoi ristiinnaulita Bessoksen samalla paikalla, jolla hänen veljensäkin oli surmattu. 

Oksathreella oli yksi tytär, Amastris, joka meni naimisiin Aleksanteri Suuren sotapäällikön Krateroksen kanssa Susassa pidetyissä häissä vuonna 324 eaa.
Burrell Smith

**Burrell Carver Smith** (s. 16. joulukuuta 1955) on yhdysvaltalainen tietotekniikan insinööri, joka työskenteli Apple Computerin Macintosh-projektissa 80-luvun alussa. Smith palkattiin Applelle helmikuussa 1979 Apple II -teknikoksi.

Smith tuli tunnetuksi yrityksessä elokuussa 1979, kun hän toimitti Andy Hertzfeldille työnsä ulkopuolella tekemänsä täydellisen dokumentaation Steve Wozniakin suunnittelemasta Apple II:n laitteistoratkaisuista. Myöhemmin Smith kutsuttiin Macintosh-projektiin, jossa hän suunnitteli ja testasi Macintoshin laitteistoa. Macintosh 128K:n julkaisemisen jälkeen Smith kehitti muiden vanhojen, taloon jääneiden Macintosh-projektin jäsenten kanssa Macintoshin seuraajaa, Turbo Macia, jossa oli sisäänrakennettu kovalevy. Smith jätti Applen helmikuussa 1985 ja oli myöhemmin mukana perustamassa Radius-yritystä. 

Smith on eläkkeellä ja asuu Palo Altossa.

## Lähteet

## Aiheesta muualla
*Kertomus, jossa Smith jättää Applen
Gari Napalkov

**Gari Jurjevitš Napalkov** (; s. 27. kesäkuuta 1947 Nižni Novgorod, Venäjän SFNT) on Neuvostoliittoa urallaan edustanut venäläinen mäkihyppääjä.  

Napalkovin huippuhetki oli vuoden 1970 MM-kisat Štrbské Plesossa Ylä-Tatralla Tšekkoslovakiassa, missä hän voitti kultaa sekä normaali- että suurmäessä. Lisäksi hän saavutti kaksi osakilpailuvoittoa Keski-Euroopan mäkiviikolla: Innsbruckissa vuonna 1968 (mäkiviikko 1967–68) ja Oberstdorfissa vuonna 1969 (mäkiviikko 1968–69). Sapporon olympialaisissa 1972 hän oli suurmäessä kuudes ja normaalimäessä seitsemäs. Hän lopetti kansainvälisen uransa vuonna 1976.

## Lähteet
* 
* http://www.infosport.ru/memoryPro/Doc.asp?id=2731
Bernard Lewis

**Bernard Lewis** (31. toukokuuta 1916 Lontoo – 19. toukokuuta 2018) oli Princetonin yliopiston Lähi-idäntutkimuksen *Cleveland E. Dodge* -professori, joka oli erikoistunut islamin historiaan ja islamilaisen- ja länsimaailman vuorovaikutukseen. Hänen tutkimustaan Osmanien valtakunnan historiasta pidetään alansa merkkiteoksina.  *The Encyclopedia of Historians and Historical Writinging* mukaan Lewisistä on muodostunut ”vaikutusvaltaisin sodanjälkeinen islamin ja Lähi-idän historioitsija”. 

Lewis aloitti tutkijanuransa keskiajan Arabian ja erityisesti Syyrian historialla. Hänen ensimmäinen tieteellinen artikkelinsa käsitteli keskiajan islamilaisen maailman ammattikiltoja. Toisen maailmansodan ja Israelin valtion perustamisen jälkeen vuonna 1948 arabimaat eivät enää sallineet juutalaistaustaisten tutkijoiden suorittaa kenttätyötä alueellaan ja Lewis ryhtyi tutkimaan Osmanien valtakunnan historiaa. 

Tieteellisen tutkimuksen lisäksi Lewis on kirjoittanut lukuisia suurelle yleisölle tarkoitettuja kirjoja: muun muassa *The Arabs in History* (1950) ja *The Middle East* (1995). Syyskuun 11. päivän iskujen jälkeen Lewis on julkaissut kaksi kirjaa islamilaisesta radikalismista *What Went Wrong?* ja *The Crisis of Islam*.

## Lähteet
Tetrahydrofuraani

**Tetrahydrofuraani** (THF) on inertti nestemäinen orgaaninen yhdiste ja rakenteeltaan se on syklinen eetteri. Tetrahydrofuraani on yleisesti käytetty liuotin, jonka kemiallinen kaava on C4H8O. Siitä käytetään myös nimityksiä *tetrametyleenioksidi*, *dietyleenioksidi*, *1,4-epoksibutaani* tai *butyleenioksidi*.

Tetrahydrofuraani on normaaliolosuhteissa olomuodoltaan väritön eetterin hajuinen helposti syttyvä, palava neste. Sen moolimassa on 72,1&nbsp;g/mol, sulamispiste –108,5&nbsp;°C, kiehumispiste 66&nbsp;°C, tiheys 0,889&nbsp;g/cm3, leimahduspiste –14,5&nbsp;°C c.c., itsesyttymislämpötila 321&nbsp;°C ja CAS-numero 109-99-9. Tetrahydrofuraani sekoittuu veteen, alkoholiin, eetteriin, estereihin ja ketoneihin.

Tetrahydrofuraanista valmistetaan polymeroimalla polytetrametyleenieetteriglykolia (PTMEG) muoviteollisuuden raaka-aineeksi. Ilman stabilointiaineita tetrahydrofuraani muodostaa peroksideja, jos ainetta säilytetään pitkiä aikoja valossa tai kosketuksissa ilman kanssa. Stabiloinnissa voidaan käyttää esimerkiksi p-kresolia tai hydrokinonia.

## Aiheesta muualla

*
*Kemian työsuojeluneuvottelukunta (KETSU): Tetrahydrofuraani 
*Onnettomuuden vaaraa aiheuttavat aineet, Työterveyslaitos: Tetrahydrofuraani  (pdf)
*Human Metabolome Database: Tetrahydrofuran 
*ChemBlink: Tetrahydrofuran
Maryland (Liberia)

**Maryland** on eteläisin ja itäisin Liberian 15 piirikunnasta ja jakaa Norsunluurannikon kanssa rajan. Piirikunta on nimetty Yhdysvaltain Marylandin osavaltion mukaan. Marylandin pääelinkeino on maatalous, josta noin 60 % asukkaista saa tulonsa. Suosituimmat viljelyskasvit ovat riisi ja maniokki.

Marylandin piirikunnan lippu koostuu piirroksesta, jossa on puu ja majakka kallionjyrkänteellä. Lipun vasemmassa yläkulmassa on pieni Liberian lippu, kuten muidenkin Liberian piirikuntien lipuissa.

Vuosina 1854–1857 Maryland oli erillinen valtio, Marylandin tasavalta.

## Aiheesta muualla
* CIA World Factbook  
* Doctors without Borders in Harper, Liberia  offers photos and one man's journal of the living conditions in Maryland County.
Santahaminan vesitorni

**Santahaminan vesitorni** on vesitorni Santahaminassa. Se on rakennettu vuonna 1956 ja sittemmin poistettu käytöstä. Vesitorni on 27 metriä korkea ja tilavuudeltaan 408,6 m³. Tornin huipulla toimii tutkalaite. Tornin runko on betonia, kuten säiliökin, mutta se on päällystetty puulla. Säiliö on vain noin puoli metriä runkoa leveämpi. Vesitorni on päässyt ulkoisesti ränsistymään ja koska se ei ole enää toiminnassa, sitä ei myöskään nähdä tarpeellisena peruskorjata.

1950-luvulla tyyppipiirustusten mukaan valmistunut vesitorni sijaitsee asuinalueen lähellä. Alueelle ei pääse ilman lupaa, sillä se on puolustusvoimien käytössä.

## Lähteet
Subotica

**Subotica** (kyr. *Суботица*, ) on kaupunki ja kunta pohjoisessa Serbiassa, Vojvodinan autonomisen maakunnan alueella. Se sijaitsee noin kymmenen kilometrin päässä Unkarin rajalta. Se on 141&nbsp;554 asukkaallaan (2011) Vojvodinan toiseksi suurin kaupunki Novi Sadin jälkeen.

Subotica on myös Pohjois-Bačkan alueen pääkaupunki ja hallinnollinen keskus. 

Ensimmäinen säilynyt kirjallinen maininta Suboticasta on vuodelta 1391 unkarilaisella nimellä *Zabadka*. Nykyistä nimeä käytettiin ensimmäistä kertaa 1653, ja se tulee serbian ja kroatian kielten lauantaita merkitsevästä *subota*-sanasta. Kaupunki on historiansa aikana tunnettu lukuisilla muillakin nimillä.

Ottomaanit hallitsivat Suboticaa vuosien 1542 ja 1686 välisenä aikana. Kaupunkia palvelee Subotican lentoasema.

## Kunta

Subotican kunta koostuu Subotican kaupungin lisäksi Palićin kaupungista ja seitsemästätoista kylästä, jotka ovat:

* Bajmok
* Bački Vinogradi
* Bačko Dušanovo
* Bikovo
* Čantavir
* Donji Tavankut
* Đurđin
* Gornji Tavankut
* Hajdukovo
* Kelebija
* Ljutovo
* Mala Bosna
* Mišićevo
* Novi Žednik
* Stari Žednik
* Šupljak
* Višnjevac

## Väestöjakauma
Subotican kunnan suurimmat etniset ryhmät ovat:

* Unkarilaiset (38,47 % väestöstä)
* Serbit (24,14 %)
* Kroaatit (11,24 %)
* Bunjevcit (10,95 %)
* Jugoslaavit (5,76 %)
* Montenegrolaiset (1,25 %)

Kaupungin suurimmat etniset ryhmät ovat:

* Unkarilaiset (34,99 %)
* Serbit (26,25 %)
* Bunjevcit (10,87 %)
* Kroaatit (10,43 %)
* Jugoslaavit (6,79 %)
* Montenegrolaiset (1,60 %)
* Romanit (1,17 %) 

Subotican kunnan puhutuimmat kielet ovat serbia (46,60 %), unkari (38,82 %) ja kroatia (5,93 %). Väestöstä 63,02 % on katolisia, 25,96 % ortodokseja ja 1,88 % protestantteja.

Serbian kieli on kaikkein palkattu kieli jokapäiväisessä elämässä. Unkarin kieltä käyttävät myös lähes kolmasosa väestöstä päivittäisissä keskusteluissaan. Molempia kieliä käytetään myös laajalti kaupallisissa ja virallisissa merkinnöissä 

## Ystävyyskaupungit
* Budapest (Unkari) 
* Dunajská Streda (Slovakia)
* München (Saksa)
* Namur (Belgia)
* Odorheiu Secuiesc (Romania)
* Olomouc (Tšekki)
* Osijek (Kroatia) 
* Szeged (Unkari) 
* Tilburg (Alankomaat)
* Wolverhampton (Yhdistynyt kuningaskunta)
* Zirc (Unkari)

## Lähteet

## Aiheesta muualla

* Viralliset sivut  , , , 
* Map of Subotica
Luettelo suomenkielisten Disneyn sarjakuvien nimiväännöksistä

Tämä on **luettelo suomenkielisissä Disneyn sarjakuvissa esiintyneistä nimiväännöksistä**. Disneyn sarjakuvasuomennosten vakiintunut tapa käyttää silloin tällöin tarinoiden lisämausteena muun muassa tunnettujen henkilöiden ja paikkojen nimistä tehtyjä humoristisia väännöksiä ja sananmuunnoksia sai alkunsa Aku Ankka -lehden toimituksessa 1950-luvulla. Ensimmäinen lehdessä esiintynyt nimiväännös oli joulukuun 1952 numerossa mainittu ”Satupekka”, mutta kyseessä ei ollut toimituksen keksintö: Satupekka vakiintui Suomessa juoksija Emil Zátopekin lempinimeksi jo Helsingin olympialaisissa kesällä 1952. Ensimmäiset toimituksen omat nimiväännökset olivat kesäkuun 1955 numerossa mainitut ”Penu Kili” ja ”Pata Revski” – muusikoista Beniamino Gigli ja Ignacy Paderewski.

Useimmat nimiväännöksistä ovat kertakäyttöisiä vitsejä, jotka liittyvät jonkin yksittäisen tarinan tapahtumapaikkaan, sivuhenkilöön tai ohimennen mainittuun ankkamaailman kuvitteelliseen kuuluisuuteen. Muutamat väännökset mainitaan kuitenkin lukuisissa tarinoissa, ja ne ovat vakiintuneet osaksi Ankkojen maailmaa. Tällaisia ovat esimerkiksi ”Ankallismuseo” (Kansallismuseo), ”Ankallispankki” (Kansallispankki), rantalomakohde ”Ankkapulco” (Acapulco) ja tavaratalo ”Tukkimies” (Stockmann).

Aivan kaikki nimiväännökset eivät ole suomentajien keksintöä. Carl Barks muun muassa nimesi Ankkojen asuttaman kuvitteellisen Yhdysvaltain osavaltion Calisotaksi yhdistämällä todellisten osavaltioiden Kalifornian ja Minnesotan nimet. Don Rosan luoman herrasmiesvaras Arpin Lusènen nimi on puolestaan muunnos Maurice Leblancin 1900-luvun alulla kirjoittamien rikostarinoiden Arsène Lupinista.

Yleisestä käytännöstä poiketen Don Rosan tarinoissa todellisten paikkojen ja historiallisten henkilöiden nimet on säilytetty ”ankantamatta” sen jälkeen kun Aku Ankan toimitukselle selvisi, että väännökset eivät lainkaan miellyttäneet tarinoitaan varten tekemistään laajoista taustatutkimuksista tunnetuksi tullutta tekijää. 1990-luvun alun lehtisuomennoksissa Rosankin tarinat saivat vielä tavallisen käsittelyn, ja esimerkiksi Sir Francis Drake nimettiin vuonna 1994 julkaistussa tarinassa ”Ankkapalatsin erakko” ”Sir Francis Vaakuksi”. Eräs poikkeus Rosan tavallisesta linjasta on varhainen tarina ”Nokkadamuksen kirous”, jossa jo alkuperäistekstissä Nostradamuksen nimi on väännetty ”Nostrildamukseksi” ( ’sierain’).

## Ihmiset
### Muusikot, laulajat ja säveltäjät

### Elokuvaohjaajat

### Näyttelijät

### Televisiopersoonat

### Taiteilijat

### Kirjailijat

### Mallit ja muotimaailma

### Poliitikot

### Tutkijat

### Urheilijat

### Muut ihmiset

## Paikat
### Maat

### Kaupungit

### Rakennukset ja paikat

## Muut
### Yhtyeet

### Musiikkiteokset

### Elokuvat

### Televisio-ohjelmat

### Lehdet ja kirjat

### Yritykset

### Tuotemerkit

### Kulkuvälineet

### Fiktiohahmot

### Radiokanavat

### Muut

## Lähteet

## Aiheesta muualla
* 
* Todistetusti huipulla: Hasse Välimättö  hs.fi
* Tohtori Mouse, M.D.. Pois työpöydältä 2.3.2010.
* Bluffi, vampyyrintapaaja Pois työpöydältä 9.12.2012.
Kemiallinen synteesi

**Kemiallisella synteesillä** tarkoitetaan kemiallisten yhdisteiden valmistamista yksinkertaisemmista aineista. Kemiallinen synteesi voi olla orgaaninen tai epäorgaaninen. Synteettinen orgaaninen kemia tuottaa uusia orgaanisia yhdisteitä, esimerkiksi lääkkeiden aktiivisia komponentteja, lääkeaineita. Uusien synteesimenetelmien kehittäminen on tärkeä orgaanisen kemian tutkimusalue.  
Pitkään luultiin, että orgaanisia yhdisteitä valmistuu vain luonnossa, ei ihmisen valmistamana laboratoriossa, kunnes saksalainen Friedrich Wöhler 1828 onnistui ensimmäisenä syntetisoimaan laboratoriossa orgaanista yhdistettä, ureaa. Synteettinen orgaaninen kemia alkoi voimakkaasti kasvaa ja kehittyä vuoden 1860 jälkeen.

## Lähteet
Bill Atkinson

**Bill Atkinson** (1951 – 5. kesäkuuta 2025) oli yhdysvaltalainen sovelluskehittäjä ja valokuvaaja. Atkinson työskenteli Apple Computerilla vuosina 1978–1990.

Atkinson opiskeli Kalifornian yliopistossa San Diegossa. Eräänä professorina siellä toimi Jef Raskin, joka oli myös Atkinsonin myöhempi esihenkilö Applella. Atkinson opiskeli myös Washingtonin yliopistossa ja valmistui sieltä. 

## Ura
Atkinson työskenteli sekä Apple Lisa- että Macintosh-projekteissa, kehittäen graafista näyttöä hyödyntäviä sovelluksia. Lisa-projektia varten Atkinson ja Andy Hertzfeld kehittivät QuickDraw-grafiikkakirjaston, josta tuli pohja Applen kaikille tuleville multimediasovelluksille. Atkinson oli mukana myös monien muiden, suosittujen graafisten sovellusten kehittämisessä. Näitä olivat esimerkiksi HyperCard, joka oli ensimmäinen suurta suosiota saanut hypermediajärjestelmä, ja MacPaint-piirto-ohjelma.

Vuonna 1990 Atkinson jätti Applen ja oli mukana perustamassa General Magic -yritystä. Atkinson toimi vuodesta 1996 päätoimisena luontovalokuvaajana.

## Lähteet

## Aiheesta muualla
* Bill Atkinson Photography
Khares

**Khares** (, ) voi viitata seuraaviin antiikin kreikkalaisiin henkilöihin:

* Khares Ateenalainen (300-luku eaa.), sotapäällikkö
* Khares Mytileneläinen (300-luku eaa.), Aleksanteri Suuren hovissa vaikuttanut historioitsija
* Khares Lindoslainen (300/200-luku eaa.), kuvanveistäjä.
Baba O’Riley

**Baba O’Riley** on brittiläisen The Who -rockyhtyeen kappale, joka julkaistiin vuonna 1971 albumilla *[[Who’s Next]]*. Kappaleen on tehnyt yhtyeen kitaristi Pete Townshend. Huudahduksesta ”It’s only a teenage wasteland” tunnetusta kappaleesta käytetään joskus nimeä ”Teenage Wasteland”, joka oli kappaleen demo-version nimi. 

Kappale sai nimensä Pete Townshendin kunnioittaman intialaisen hengellisen opettajan Meher Baban ja minimalistisen säveltäjän Terry Rileyn mukaan. 

Kappaleen remiksattu versio on käytössä yhdysvaltalaisen ** -televisiosarjan tunnusmusiikkina. Kappale on kuultu myös House-televisiosarjan ensimmäisen tuotantokauden 14. jaksossa.

## Lähteet
Sidon

**Sidon** ( Ṣaydā,  , Ẓidon tai Ṣîḏōn) on Libanonin kolmanneksi suurin kaupunki.  Se sijaitsee noin 40 km Tyroksesta pohjoiseen ja 50 km Beirutista etelään. Vuonna 2000 kaupungissa oli noin 200&nbsp;000 asukasta, joista suurin osa on sunnimuslimeja, šiialaisia, kristittyjä katolisia, ja maroniitteja.

## Historia
Sidon ollut asuttuna vuodesta 4000 eaa. lähtien ja ehkä varhaisimmat asutukset ovat neoliittiselta ajalta 6000-4000 eaa.
Sidon oli yksi tärkeimmistä foinikialaisista kaupungeista ja satamakaupungeista Välimeren alueella. Homeros ylisti sidonilaisten lasin ja purppuran valmistustaitoja.

Vuonna 1855 löydetystä kuningas Eshmun'azar II:in sarkofagista esiintyy mainintoja Sidonista. Foinikialaisissa sisäkirjoituksissa kuningas mainitaan "Sidonin kuninkaana" 5. vuosisadalta eaa. ja että hänen äitinsä oli Astarten prinsessa "Sidonin jumalatar". Seinäkirjoituksissa jumalat Eshua ja Baal mainitaan Sidonin pääjumalina. 

Sidonin valloittivat aluksi assyrialaiset. Myöhemmin kaupunki oli Babylonian vallan alla. Persialaiset valtasivat kaupungin vuonna 351 eaa. Aleksanteri Suuri valtasi kaupungin vuonna 333 eaa. Lopulta kaupunki joutui Rooman valtakunnan vallan alle. Sekä Jeesuksen että Paavalin kerrotaan käyneen vierailulla Sidonissa. Roomalaiskauden jälkeen kaupungin valtasivat arabit vuonna 636 ja myöhemmin turkkilaiset ottomaanit.

Arvokkaat löydökset kuten Aleksanteri-sarkofagi ovat nähtävinä Istanbulin arkeologisessa museossa. 

4. joulukuuta 1110 Sidonin valtasivat ristiretkeläiset. Saraseenit tuhosivat Sidonin 1249. Vuonna 1260 mongolit tuhosivat Sidonin. Ottomaanit hallitsivat 1920-luvulle saakka, jolloin siitä tuli osa Libanonin Ranskan mandaattia. Toisessa maailmansodassa brittiläiset joukot valtasivat Sidonin Vichyn Ranskan joukoilta. Sidonissa on palestiinalaisten pakolaisleirejä.

## Sidon Raamatussa
Raamattussa kuvataan Sidonia lukuisisissa kohdissa:
*Se vastaanotti nimen Kanaanin maan ensimmäisinä Nooan jälkeläisinä (Genesis 10:15,19) 
*Se oli ensimmäinen foinikialaisten l. filistealaisten asuinpaikka Kanaanin maassa (Joosua 11.78;19:20)
*Jeesus vieraili "rannikolla" Tyroksessa ja Sidonissa (Matteus 15:21, Markus 7:24)
*Sidonissa, Paavali kävi matkalla purjehtiessa Kesareasta Roomaan (Apostolien teot 27:3,4)

## Nähtävyydet
*Sidonin merilinna on linnoitus, jonka ristiretkeläiset rakensivat 13. vuosisadan alussa. Se sijaitsee lähellä Sidonin satamaa.

*Sidonin saippuamuseo kuvaa saippuan valmistuksen historiaa ja erilaisia valmistusvaiheita

## Lähteet

## Aiheesta muualla
Endurance

**Endurance** oli brittiläisen tutkimusmatkailija Ernest Shackletonin höyrykonein varustettu parkkilaiva.

## Suunnittelu ja rakentaminen
*Endurance* rakennettiin Norjassa Sandefjordissa kuuluisan arktisten alueiden laivanrakentajan Lars Christensenin telakalla Framnæs Mekaniske Værksted. Aluksen suunnitteli Ole Aandrerad Larsson. Aluksen mitat olivat pituus 43,9 m, leveys 7,6 m, paino 350 tonnia ja nopeus höyrykoneella 10,2 solmua. Aluksen rakennustöistä vastasi Christian Jacobsen. Alus valmistui 17. joulukuuta 1912. Rakenteissa käytettiin mäntyä, tammea sekä erittäin kovaa trooppista puulajia ”greenheartia”, jonka tuli kestää antarktisen alueen rasitukset.

Aluksen kapteeniksi valittiin kokenut merenkävijä, merikapteeni Frank Worsley.

## Viimeinen matka

Shackletonin Trans-Antarctic Expedition lähti matkaan *Endurancella* Englannista vuonna 1914. Matkalla Etelämantereelle *Endurance* pysähtyi Madeiralla täydentämään muonavarastoja sekä uudelleen Buenos Airesissa, jossa laivaan otettiin muun muassa 69 kanadalaista rekikoiraa. Myös Shackleton liittyi retkikuntaan Buenos Airesissa. Brasiliasta laiva suuntasi Etelä-Georgian saarelle, joka oli tuohon aikaan portti Antarktisille alueille. Myös täällä laivan varastoja täydennettiin. 

Etelä-Georgiasta retkikunta suuntasi *Endurancella* kohti etelää ja Weddellinmerta, josta retkikunnan oli tarkoitus aloittaa vaellus Antarktiksen yli Etelänavan kautta Rossinmerelle. Ankarien jääolojen johdosta alus kuitenkin jumiutui jäihin 18.1.1915 ja pysyi kiinni juuttuneena aina 22.11.1915 saakka, jolloin jäiden musertava voima sai lopulta aluksen rungon murskautumaan ja vajoamaan Weddellinmeren syvyyksiin. Aluksella ei ollut radiolähetintä. 

Aluksen miehistö oli tuolloin kuitenkin jo pelastunut ympäröiville jäälautoille ja pääsi lopulta rantautumaan pelastusveneillä Elefanttisaarelle, josta lähetettiin uusi pienempi retkikunta hakemaan apua Etelä-Georgiasta. Lopulta koko *Endurancen* miehistö saatiin pelastetuksi saarelta ilman ainuttakaan kuolonuhria. Muutama miehistön jäsen kaatui myöhemmin ensimmäisessä maailmansodassa. 

Yksi *Endurancen* pelastusveneistä, nimeltään *[[James Caird (vene)|James Caird]],* on museoituna Dulwich Collegessa, Shackletonin vanhassa koulussa Lontoossa. *James Cairdilla* Shackleton kumppaneineen purjehti Elefanttisaarelta Etelä-Georgiaan hakemaan apua jo kadonneeksi julistetulle retkikunnalleen.

Maaliskuussa 2022 alus löydettiin 3&nbsp;008 metrin syvyydestä Weddellinmeren pohjasta. Sen todettiin säilyneen erittäin hyvässä kunnossa. Löydön teki Endurance22-retkikunta, joka oli kuukautta aiemmin lähtenyt liikkeelle eteläafrikkalaisella *[[S. A. Agulhas II]]* -tutkimusaluksella. Hylky löydettiin yli kaksi viikkoa kestäneen, sukellusveneillä suoritetun, etsinnän päätteeksi. Etsinnässä seulottiin useita kiinnostavalta vaikuttaneita merenalaisia kohteita. Maantieteilijä John Shearsin johtamaa retkikuntaa rahoitti Falklands Maritime Heritage Trust. Hylky on suojeltu Antarktiksen sopimuksen nojalla, eikä alukselta siksi nostettu pinnalle mitään.

## Lähteet

## Kirjallisuutta
* 

## Aiheesta muualla

*Endurance22-projektin kotisivut
Lilli ja kukkaisystävät

**Lilli ja kukkaisystävät** () on brittiläinen nukkeanimaationa toteutettu lasten televisiosarja. Sarja kertoo puutarhassa asuvasta Lilli Lemmikistä ja hänen kukka- sekä ötökkäystävistään. Sarjan on tuottanut Chapman Entertainment, HiT Entertainment ja Cosgrove Hall Films.

Suomessa on esitetty Pikku kakkosessa ainakin vuosina 2008–2016.

## Jaksot

# Suuri kykykilpailu
# Kaverukset riidoissa
# Pörri vilustuu
# Haisuliongelmia
# Suuri kilpalento
# Tahmea juttu
# Urheilupäivä
# Kauhea jätti
# Lilli kaupanpitäjänä
# Reilua peliä
# Suklaayllätys
# Tanssitunteja
# Suuri rouskuttelupäivä
# Melkoinen soppa
# Kukkaislaaksossa rokkaa
# Mustikkamullistus
# Juhlajärjestelyjä
# Tivolihuveja
# Limanen pulassa
# Pallottelua
# Pakkasaamu
# Mutajuhlat
# Hienona juhliin
# Rokkojuoni
# Avulias pörriäinen
# Pähkinä purtavaksi
# Hajuvesitehtailua
# Pirtelöpelastus
# Kukkaislaakson laulu
# Lentoharjoittelua
# Hyviä tekoja
# Langat sotkussa
# Piikki hoitaa
# Sateenkaaren värit
# Koskaan et muuttua saa
# Hurja remontti
# Orvokin juhlat
# Metkut mielessä
# Limutehtailijat
# Neiti Hajamielinen
# Höpsistä kerrakseen
# Aarrejahti
# Koruaskartelua
# Naatti puutarhurina
# Rantaelämää
# Täydellinen maalaus
# Variksenpelätin
# Vapaapäivä
# Piikki ostoksilla
# Johtolankojen jäljillä
# Lilli lapsenvahtina
# Asteri vaihtaa vapaalle

## Hahmot
*Lilli Lemmikki 
*Pörri, reipas mehiläinen, jota siitepöly aivastuttaa 
*Mimosa ja Orvokki, yhdessä asuvat ystävykset 
*Piikki, juonia punova ampiainen 
*Limanen, Piikin kömpelö etanaystävä 
*Seitti, viisas hämähäkki 
*Naatti, vilkas karviasmarjanuorukainen 
*Täti Tulppaani ja hänen lemmikkitoukkansa
*Neiti Asteri, kauppias 
*Moto, Lillin kompostikäyttöinen auto

## Ääninäyttelijät

## Aiheesta muualla
* Sarjan kotisivut
Abdalonymos

**Abdalonymos** (kuoli 312 eaa.) oli Sidonin kuningas vuodesta 332 eaa. Hän kuului foinikialaista Sidonia hallinneeseen sukuun.

Hänestä tuli kuningas sen jälkeen kun Aleksanteri Suuri oli kukistanut Persian kuninkaan Dareios III:n Issoksen taistelussa. Aleksanteri ei luottanut Sidonin kuninkaaseen Abdastartiin (kreikaksi *Straton*) ja antoi Hefaistionille tehtäväksi nimittää uuden kuninkaan. Hefaistion valitsi Abdalonymoksen joka elätti itseään puutarhurina, mutta kuului kuninkaan sukuun. Puutarhuri oli ehkä arvonimi jota käytettiin kuninkaan hovissa. 

Abdalonymos teetti niin sanotun Aleksanteri-sarkofagin, jonka kyljissä on kohokuvia Aleksanteri Suuresta taistelussa persialaisten kanssa.
Michael Scott (Apple Computer)

**Michael "Scotty" Scott** (s. 1942) on yhdysvaltalainen liikemies, joka toimi Apple Computerin ensimmäisenä toimitusjohtajana helmikuusta 1977 maaliskuuhun 1981. Scott toimi kalifornialaisen National Semiconductorin tuotantopäällikkönä, kunnes Mike Markkula suostutteli hänet ottamaan vastaan juuri perustetun Apple Computerin toimitusjohtajan paikan.

Vuonna 1979 Scott teki periaatepäätöksen, jonka mukaan Applessa ei enää käytetä (sähkö)kirjoituskoneita. Samana vuonna Jef Raskinin Macintosh-projekti oli vielä neljän ihmisen muodostaman tiimin tutkimusprojekti, joka oli jatkuvan lakkauttamisuhan alaisena. Scott ja Markkula antoivat projektin kuitenkin jatkua. 25. helmikuuta 1981 Scott erotti 40 Apple II -tiimissä työskennellyttä päällikköä ja muuta henkilöstöön kuuluvaa kutsumalla heidät yksitellen toimistoonsa. Toimella Scott pyrki hidastamaan Applen liian nopeaa kasvua ja poistamalla turhia, tehottomia työntekijöitä. Myöhemmin samana vuonna Mike Markkula otti Scottin aseman toimitusjohtajana ja Scott siirrettiin hallituksen varajäseneksi. 10. heinäkuuta 1981 Scott jätti Applen.

Vuosina 1983–1988 Scott johti Starstruck-yritystä, joka työskenteli meritse laukaistavan satelliitin parissa. Hän aloitti myös eräiden voittoa tavoittelemattomien yhdistysten tukemisen, joita olivat Seattlen Ooppera ja California Institute of Technology. 

Scott on jalokiviasiantuntija ja on kirjoittanut aiheesta kirjan. Hänen kokoelmansa on ollut näytteillä Santa Anan Bowers-museossa. Scott on tukenut Rruff-projektia, joka pyrkii tuottamaan täydellisen kokoelman spektrejä taittavia mineraaleja.

## Lähteet
Shackleton

**Shackleton** voi tarkoittaa ainakin seuraavia:

* Edward Shackleton (1911–1994), brittiläinen maantieteilijä ja poliitikko
* Ernest Shackleton (1874–1922), brittiläinen naparetkeilijä
* Len Shackleton (1922–2000), englantilainen jalkapalloilija
* Nicholas Shackleton (1937–2006), brittiläinen geologi ja paleoklimatologi
* Shackleton, Ernest Shackletonin mukaan nimetty Kuun kraatteri
* *[[Shackleton (televisioelokuva)|Shackleton]]*, Ernest Shackletonista kertova brittiläinen kaksiosainen televisioelokuva vuodelta 2002
* Avro Shackleton, englantilainen lentokone.
Jerry Manock

**Jerry Manock** on yhdysvaltalainen teollinen muotoilija, joka työskenteli Apple Computerilla vuosina 1977–1984. Manock oli mukana Apple II ja Macintosh-projekteissa. Hän muotoili Apple II, Macintosh 128K ja Apple III -tietokoneiden kotelot. Manoch valmistui Stanfordin yliopistosta muotoilukonsultiksi. Hän opettaa teollista muotoilua Vermontin yliopistossa.

Manockin ensimmäinen työ Applelle oli Apple II-koneen kotelon suunnitteleminen, jonka hän teki freelancerina. Työn jälkeen Manock otettiin Applen työntekijäksi. Steve Jobs asetti Manockin Macintosh-projektin muotoilutiimin johtoon. Jef Raskin, Macintosh-projektin aloittaja, oli kaavaillut laitteesta ajan hengen mukaista, vaakatasossa lepäävää mallia, jossa laitteisto ja monitori sijaitsevat vierekkäin. Jobs halusi Macintoshista ajattomampaa, pystysuuntaista mallia, joka vei mahdollisimman vähän tilaa työpöydältä ja joka oli kauniisti muotoiltu kaikista suunnista. Lukuisten Manockin ja Terry Oyaman suunnittelemien prototyyppien jälkeen Macintoshin kotelo valittiin tuotantoa varten helmikuussa 1982. Kotelo oli ensimmäinen lopulliseen tuotteeseen valmistunut osa.

## Lähteet

## Aiheesta muualla
* Kertomuksia Applen alkuvaiheilta
São Tomé ja Príncipen lippu

**São Tomé ja Príncipen lippu** on São Tomé ja Príncipen kansallistunnus vaakunan ja kansallislaulun ohella. Se otettiin käyttöön 5. marraskuuta 1975. Sen mittasuhteet ovat 1:2.  Keskellä lippua on keltainen puolen lipun levyinen vaakakenttä. Tämän kentän ylä- ja alapuolella on vihreät kentät. Tangonpuoleisessa päässä on lipun kannan levyinen punainen tasakylkinen kolmio. Kaksi mustaa viisisakaraista tähteä keltaisessa kentässä symboloivat pääsaaria, São Toméa ja Príncipea. Lipun värit ovat panafrikkalaiset. Punainen väri kuvaa verta, joka vuodatettiin vapauden puolesta, keltainen kuvaa kaakaota, maan tärkeintä maataloustuotetta ja vihreä metsiä.

## Lähteet
Lisa Andreas

**Lisa Andreas** (, s. 22. joulukuuta 1987 Kent) on englantilais-kyproslainen laulaja ja Kyproksen vuoden 2004 euroviisuedustaja.

Andreaan isä on englantilainen ja hänen äitinsä on kyproksenkreikkalainen. Vaikka Andreas syntyi Englannissa, hänet kastettiin Kyproksella. Nuoruutensa hän asui Nikosiassa mutta palasi Englantiin, kun hänen isoisänsä alkoi sairastella. Andreas otti jo 11-vuotiaana osaa englantilaisen pubin karaokekilpailuun. 

Lisa Andreas voitti myöhemmin Gillinghamissa pidetyn kilpailun ja alkoi esiintyä satunnaisesti. Hän teki hyväntekeväisyyskeikkoja kerätäkseen rahaa muun muassa WTC-iskujen uhreille ja leukemiaa sairastaville lapsille. Lisäksi hän on esiintynyt Europride- ja Leicester Pride -kulkueissa ja tehnyt poliisien kanssa yhteistyötä näpistelyn kitkemiseksi.

16-vuotiaana vuonna 2004 Andreas edusti Kyprosta Eurovision laulukilpailussa sijoittuen viidenneksi kappaleellaan *Stronger Every Minute*. Hän oli vuoden 2004 kilpailun nuorin osanottaja. 

Euroviisujen jälkeen Andreas on levyttänyt itse säveltämäänsä musiikkia.

## Lähteet

## Aiheesta muualla
* Viralliset kotisivut
Goodbye (Creamin albumi)

**Goodbye Cream** on rock-yhtye Creamin neljäs ja viimeinen albumi. 
Levyn nimi on kuvaava, sillä se julkaistiin postuumisti maaliskuussa 1969, jolloin yhtye ei ollut enää toiminnassa. 

Yhtyeen jäsenet olivat sopineet, että kukin säveltäisi jäähyväislevylle kolme kappaletta. Ilmeisesti intoa säveltämiseen ei riittänyt, ja lopulta kukin teki vain yhden uuden kappaleen. Uutta studiomateriaalia on vain kymmenisen minuuttia. Levyn alkuun laitettiin pitkät live-versiot yhtyeen kolmesta aiemmin levyttämästä kappaleesta. Kolmesta uudesta kappaleesta tunnetuin on "Badge", jossa The Beatlesin jäsen George Harrison soittaa rytmikitaraa. Yhtyeen tuottaja Felix Pappalardi soittaa studiokappaleilla muun muassa pianoa ja mellotronia.

Albumi nousi Isossa-Britanniassa ainoana Cream-albumina listan kärkeen. Yhdysvalloissa sijoitus oli 2.

## Kappaleet
*Livekappaleet nauhoitettu The Forumissa, Los Angelesissa, Kaliforniassa, 19. lokakuuta 1968.

**A-puoli**
# 
#
**B-puoli**
#
# 
# 
#

Jotkut CD-versiot sisältävät myös Eric Claptonin säveltämän ja Martin Sharpin sanoittaman "Anyone for Tennis?" -kappaleen, joka ilmestyi vain singlenä. Kappale on sävelletty *The Savage Seven* -nimiseen elokuvaan vuodelta 1968. Se tunnetaan siten myös "The Savage Seven Theme" -nimellä. Singlen B-puolena oli "Pressed Rat and Warthog" *Wheels of Fire* -albumilta.

Suomalainen Royals-yhtye teki "Badge"-kappaleesta cover-version albumilleen Spring '76.

## Kokoonpano
### Cream
*Eric Clapton &ndash; kitara, laulu
*Jack Bruce &ndash; basso, laulu, piano kappaleissa "Doing That Scrapyard Thing" ja "What a Bringdown"
*Ginger Baker &ndash; rummut, lyömäsoittimet
### Vierailijat
*Felix Pappalardi &ndash; piano ja mellotron kappaleessa "Badge", mellotron kappaleessa "Doing That Scrapyard Thing", basso kappaleessa "What a Bringdown"
*George Harrison &ndash; rytmikitara kappaleessa "Badge" salanimellä L'Angelo Misterioso

## Lähteet
Viron vaakuna

**Viron vaakuna** () on Viron tasavallan tunnus, jonka symbolina on kolme sinistä leijonaa. Leijonat symboloivat kunniakkaan taistelun kolmea aikakautta, muinaisuutta, 1300-lukua ja 1900-lukua. Vaakunakilpi on kultainen ja suuressa vaakunassa sitä ympäröivät samanväriset tammenlehvät. Ilman tammenlehviä esiintyvä vaakuna on sen sijaan pieni vaakuna.

Vaakunan kuva-aihe on peräisin Tanskan kuningas Valdemar II:lta, joka antoi Tallinnalle Tanskan vaakunaan perustuvan vaakunan. Samankaltainen vaakuna säilyi myös Venäjän keisarivallan aikana Katariina Suuren päätöksellä. Nykymuotoinen vaakuna otettiin käyttöön 19. kesäkuuta 1925 Viron itsenäistyttyä. Kolmea leijonaa pidettiin kuitenkin epäsopivana vaakunana uudelle valtiolle, koska se saatettaisiin sekoittaa esimerkiksi Tanskan tai Englannin kansallisiin tunnuksiin. Tästä syystä Virossa järjestettiin kilpailu uuden vaakunan suunnittelusta, mutta tuomaristo ei päässyt yksimielisyyteen voittajasta, joten kolmen leijonan vaakuna jäi käyttöön. Neuvostoliiton miehityksen aikana vaakuna oli kielletty, mutta se otettiin uudelleen käyttöön 7. elokuuta 1990.

Viron vaakuna sisältyy myös Tallinnan kaupungin suureen vaakunaan.


Coat of arms of Estonia.svg|Viron suuri vaakuna
Small coat of arms of Estonia.svg|Viron pieni vaakuna
Tallinn wapen.svg|Tallinnan suuri vaakuna
Revals segl.png|Tallinnan sinetti vuodelta 1340
Alternative Coat of arms of Estonia 1922 Author Günther Reindorff.png|Günther Reindorffin suunnittelema vaihtoehtoinen Viron vaakuna vuodelta 1922
Emblem of the Estonian SSR.svg|Viron SNT:n vaakuna vuosina 1940–1990


## Katso myös
* Luettelo Viron vaakunoista (maakuntien, kuntien ja entisten kuntien vaakunat)

## Lähteet
* 

### Viitteet
Samuel Pufendorf

Paroni **Samuel von Pufendorf** (8. tammikuuta 1632 Dorfchemnitz – 13. lokakuuta 1694 Berliini) oli saksalainen juristi, poliittinen filosofi, taloustieteilijä, valtiomies ja historioitsija. Hänet aateloitiin vuonna 1684 ja hänestä tuli paroni muutamia kuukausia ennen kuolemaansa vuonna 1694. Hänen saavutuksiinsa lukeutuvat Thomas Hobbesin ja Hugo Grotiuksen poliittisten teorioiden kommentointi ja muokkaaminen. Pufendorfia pidetään Ruotsin valtakunnanhistorioitsijana.

Hallitsijan itsevaltius oli asia, joka jakoi 1600-luvun filosofien mielipiteet. Itsevaltiuden kannattajat painottivat, että kuningas voi vahvoin toimivaltuuksin ylläpitää suvereenin maan vakautta ja alamaisten turvallisuutta. He vetosivat usein siihen, että kuningas on saanut valtansa Jumalalta. Kriitikot tukeutuivat Hobbesin rationalismiin, jonka mukaan uskontoa ei voi yhdistää yhteiskunnan hallitsemisen keskusteluun. Hobbesin näkökanta oli, että kansalaiset luovuttavat valtiolle osan vapaudestaan saadakseen valtiolta suojelua. Tämä tuottaa Hobbesin mukaan hyötyä sekä hallitsijalle että kansalle, koska vakaassa maassa hyvinvointi lisääntyy. Pufendorf oli Hobbesin kannalla. Hän kuitenkin lisäsi, että turvallisuuden takaaminen ei ollut valtion ainoa tehtävä, vaan hallitsijan velvollisuus on muutoinkin huolehtia alamaistensa hyvinvoinnista ja tyytyväisyydestä.

## Teokset

* *Elementorum iurisprudentiae universalis* (1660)
* *Elementorum iurisprudentiae universalis libri duo* (1660)
* *De obligatione Patriam* (1663)
* *De rebus gestis Philippi Augustae* (1663)
* *De statu imperii germanici liber unus* (Geneve 1667)
* *De statu imperii Germanici* (Amsterdam 1669) 
* *De jure naturae et gentium* (1672)
* *De officio hominis et civis juxta legem naturalem libri duo* ("Ihmisen ja kansalaisen velvollisuuksista luonnollisen lain mukaan")
* *Einleitung zur Historie der vornehmsten Reiche und Staaten* ("Johdanto kaikkein huomattavimpien valtakuntien ja valtioiden historiaan")
* *Commentarium de rebus suecicis libri XXVI., ab expeditione Gustavi Adolphi regis in Germaniam ad abdicationem usque Christinae*
* *De rebus a Carolo Gustavo gestis* (Tukholma)

## Lähteet

## Kirjallisuutta
* 

## Aiheesta muualla

* 
*
Pierre Bayle

**Pierre Bayle** (18. marraskuuta 1647 Carla-le-Comte &ndash; 28. joulukuuta 1706 Rotterdam) oli ranskalainen skeptikkofilosofi ja kirjailija, joka teki esityötä valistukselle. Hän kirjoitti muun muassa historiasta, teologiasta, tietoteoriasta sekä kirjallisuuskritiikkiä. Hänen tunnetuin teoksensa oli *Dictionnaire historique et critique*.

## Työura
Pierre Bayle oli kalvinistisen papin poika. Vuosina 1675–81 hän toimi filosofian opettajana Sedanin protestanttisessa akatemiassa. Protestanttina Bayle joutui muuttamaan pois Ranskasta vuonna 1681. Hän sai professorinpaikan Rotterdamista, mutta joutui jättämään sen vuonna 1693 rohkeiden puheidensa ja kollegansa Pierre Jurieun hyökkäysten vuoksi. Vapaana toimittajana Baylesta tuli protestanttisuuden puolustaja taistelussa katolista kirkkoa ja itsevaltiutta vastaan. Hän julisti suvaitsevaisuutta, joka koski myös ateisteja, ja väitti, ettei ihmisen moraalilla ollut mitään tekemistä hänen uskontonsa kanssa. Bayle julkaisi vuonna 1697 monivuotisen työn tuloksena teoksen nimeltään Kriitillinen ja historiallinen sanakirja, jossa hän hyökkäsi harhakuvitelmia, ennakkoluuloja ja rikoksia vastaan. Hän ei koskaan kieltänyt omaa uskovaisuuttaan, vaan kritisoi opinkappaleita ja uskonnon pakollisuutta.

## Lähteet

## Kirjallisuutta
* Wilhelm Bolin, *Pierre Bayle. Sein Leben und seine Schiften*, F. Frommann, 1905

## Aiheesta muualla

* The Pierre Bayle Homepage  
* Stanford Encyclopedia of Philosophy -artikkeli 
* The Pierre Bayle Collaborative Translation Project 
* The New Schaff-Herzog Encyclopedia of Religious Knowledge 
* Gottlieb, Anthony: The tolerant philosopher: why Pierre Bayle is the forgotten figure of the Enlightenment. *New Statesman* 13.8.2016.
Antoine Arnauld

**Antoine Arnauld** (6. helmikuuta 1612 Pariisi – 6. elokuuta 1694 Bryssel) – *le grand* kuten aikalaiset kutsuivat häntä erotukseksi hänen isästään – oli ranskalainen katolinen teologi, filosofi ja matemaatikko.

## Teokset

Arnauldin pääteokset ovat:

* *De la fréquente communion où Les sentimens des pères, des papes et des Conciles, touchant l'usage des sacremens de pénitence et d'Eucharistie, sont fidèlement exposez.* (Pariisi: A. Vitré, 1643) http://visualiseur.bnf.fr/Visualiseur?Destination=Gallica&O=NUMM-87347 
* *[[Port-Royalin logiikka|La logique ou L'art de penser]]: contenant outre les regles communes, plusieurs observations nouvelles, propres à former le jugement* (Pariisi: G. Desprez, 1683) http://visualiseur.bnf.fr/Visualiseur?Destination=Gallica&O=NUMM-57444 
* *Grammaire générale et raisonnée : contenant les fondemens de l'art de parler, expliqués d'une manière claire et naturelle* (Pariisi: Prault fils l'aîné, 1754)  http://visualiseur.bnf.fr/Visualiseur?Destination=Gallica&O=NUMM-84320 

## Kirjallisuutta

* 

## Lähteet

## Aiheesta muualla
*
Richard Cumberland (filosofi)

**Richard Cumberland** (1631–1718) oli englantilainen filosofi ja vuodesta 1691 Peterboroughin piispa. Hän syntyi St. Annin pitäjässä lähellä Aldersgatea. Vuonna 1672 hän kirjoitti teoksen *De legibus naturae* ("Luonnollisista laeista"), missä hän esitti utilitarianistisia kantoja ja vastusti Thomas Hobbesin egoistista etiikkaa. 

## Aiheesta muualla
* The Internet Encyclopedia of Philosophy - Cumberland
Richard Cumberland

**Richard Cumberland** tarkoittaa seuraavia henkilöitä:

* Richard Cumberland (1631&ndash;1718), filosofi ja piispa
* Richard Cumberland (1732&ndash;1811), näytelmäkirjailija ja virkamies.
Nokia N95

**Nokia N95** (N95-1, tuotantonimeltään Aalto) on Nokian valmistama 3G-älypuhelin, joka esiteltiin 26. syyskuuta 2006 New Yorkissa. Puhelimen myynti alkoi Suomessa huhtikuussa 2007 noin 730 euron jälleenmyyntihintaan. Puhelimen valmistus päättyi heinäkuussa 2009. Tuolloin puhelimen keskimääräinen hinta oli vielä suhteellisen korkealla, noin 300 euroa.

## Tekniikka
Puhelimessa on kaksi kameraa. Puhelimen takakannessa on salamalla ja Carl Zeissin objektiivilla varustettu 5 megapikselin f/ 2.8–5.6 kamera, puhelimen etupuolella on videopuheluihin tarkoitettu QVGA kamera. Puhelimessa on myös FM-radio, A2DP-profiilia tukeva Bluetooth, joka mahdollistaa stereoäänen välityksen langattomasti, musiikkisoitin, WLAN 802.11 b/g ja GPS-vastaanotin. N95 on varustettu S60 3rd Edition Feature Pack 1 Symbian OS 9.2 -käyttöjärjestelmällä. Puhelimessa on myös paikka microSD-muistikortille, jonka maksimikoko on kahdeksan gigatavua. RAM-muistia on 64 Mt. Sisäänrakennettua tallennusmuistia on 160 Mt:a, joka jaetaan dynaamisten muistitoimintojen kesken.

N95 on Nokian ensimmäinen puhelinmalli, jossa on käytössä 3.5G:n evoluutioversio HSDPA. Tiedonsiirto tukiasemasta matkapuhelimeen tapahtuu maksimissaan nopeudella 3,6 Mbit/s. N95 on Nokian ensimmäinen Euroopan markkina-alueelle suunnattu puhelinmalli, jossa on integroitu GPS-vastaanotin.

* Akku: BL-5F 950 mAh 
* Puheaika: WCDMA: 160 min, GSM: 240 min 
* Valmiusaika: WCDMA: 200 h, GSM: 225 h

## N95 8GB
Nokia N95-puhelimen 8 Gt:n versio julkaistiin elokuussa 2007. Erottuvin muutos on sen 8 gigatavun sisäinen Flash-muisti. Muistikorttipaikka on näin ollen jätetty pois. RAM-muistin määrä on kaksinkertaistettu 64:stä 128 megatavuun. Normaalista N95:stä 8GB-versio eroaa muutoin muun muassa suuren näytön, mustan värityksen ja huomattavasti tehokkaamman akun (valmiusaika n. 280 tuntia, puheaika 5 tuntia GSM) osalta. Suuremman akun tieltä on jätetty pois kameran linssin suojus. Myös normaaliversion helposti hajoavan takakuoren kiinnitystä on parannettu. N95 8Gb painaa 128 grammaa eli 8 grammaa enemmän kuin tavallinen N95.

N95 8GB:n etukuoressa on näyttölasi, joten kuoret vaihdettaessa myös näyttö uudenveroistuu, toisin kuin N95:ssä, jossa on paljas TFT.  

Akku: Nokia-akku BL-6F (1 200 mAH) 
Puheaika: 210 min (WCDMA), 300 min (GSM)* 
Valmiusaika: 280 tuntia (WCDMA ja GSM)*

## Lähteet

* Nokia N95 8GB – GSMArena 

## Aiheesta muualla
* N95 käyttöohjeet 
* N95 8GB käyttöohjeet 

*Nokia N95/N95 8GB – Tuki
Anne Conway

Kreivitär **Anne Conway** (o.s. **Finch**; 14. joulukuuta 1631 Lontoo – 23. helmikuuta 1679 Alcester, Warwickshire) oli englantilainen filosofi, joka edusti nk. Cambridgen platonismia. Hän on yksi harvoja 1600-luvun naisfilosofeja ja harvoja latinantaitoisia naisia. Conway oli aikansa merkkifilosofeihin kuuluneen Henry Moren oppilas.

Hänen ainoa säilynyt tutkielmansa on *Principia philosophiae antiquissimae et recentissimae*, joka julkaistiin anonyymisti vasta hänen kuolemansa jälkeen vuonna 1690. Hänen filosofiansa, muun muassa ajatus monadeista, vaikutti Gottfried Leibniziin.
__NOTOC__
## Teokset
**The principles of the most ancient and modern philosophy*. — Julkaistu alun perin latinaksi nimellä: *Principia philosophiae antiquissimae et recentissimae de Deo, Christo & Creatura*. Amsterdam: M. Brown 1690.

## Lähteet

 

## Kirjallisuutta
* 

## Aiheesta muualla
*''The principles of the most ancient and modern philosophy''. (London, 1692.) 
* 
* King, Peter: Anne Conway 
* Uzgalis, William: Anne Conway
Viracocha

**Apu Qun Tiqsi Wiraqutra**, joka tunnetaan usein lyhyemmällä nimellä **Viracocha**, oli inkojen mytologiassa yksi  tärkeimmistä jumalista. Viracocha oli maailman luoja sekä myrskyn ja auringon jumala. Myöhemmin inkat tosin korottivat Intin auringon jumalaksi Viracochan sijaan.

Viracochan palvonta on hyvin vanhaa perua, ja hän saattaa olla muinainen itkevä jumala, jota esittävä veistos on Titicaca-järven lähellä olevalla Tiwanakun raunioilla. Viracocha on luultavasti liitetty inkojen jumalten joukkoon melko myöhään, ilmeisesti vasta inkahallitsija Viracocha Incan ollessa vallassa. Tähän viittaa myös se, että hallitsija otti jumalan nimen. Inkat uskoivat, että Viracocha vetäytyi maailmasta ja jätti maailman valvomisen ja ylläpidon muille jumalille, jotka hän oli luonut. Ylimystö palvoi Viracochaa ahkerasti, etenkin vaikeina aikoina. Cuscon pääpyhäkössä oli kaikkia inkojen jumalia esittävät kultaiset patsaat. Kuvausten mukaan Viracochan patsas oli niistä merkittävin, ja se oli pienen pojan kokoinen. Patsaan oikea käsi oli koholla ja muut sormet nyrkissä, mutta peukalo ja etusormi suorina.

## Katso myös
* Manco Cápac

## Lähteet
* 
* Jordan, Michael: Encyclopedia of Gods. Kyle Cathie Limited, 1992. .
### Viitteet
Ralph Cudworth

**Ralph Cudworth** (1617 – 26. kesäkuuta 1688) oli englantilainen filosofi, joka oli niin sanottujen Cambridgen platonistien johtohahmoja. Hän toimi alun perin pienen seurakunnan pastorina, ja hänestä tuli Cambridgen yliopiston hepreankielen professori vuonna 1645 ja yliopiston Christ's Collegen rehtori vuonna 1654.

## Teoksia

* *The True Intellectual System of the Universe* (1678)
* *A Discourse concerning the true Notion of the Lord's Supper* (1642)
* *The Union of Christ and the Church* (1642)
* *The True Intellectual System of the Universe: the first part, wherein all the reason and philosophy of atheism is confuted and its impossibility demonstrated* (1678)
* *A Treatise concerning eternal and immutable Morality* (julkaistu postuumisti 1731)
* *A Treatise of Freewill* (julkaistu postuumisti 1838, toimittanut John Allen)
Eurovision laulukilpailu 1970

**Eurovision laulukilpailu 1970** oli järjestyksessään 15. Eurovision laulukilpailu ja se järjestettiin NOS Rai Congrescentrumissa Amsterdamissa Alankomaissa 21. maaliskuuta. Kilpailun juonsi Willy Dobbe.

Protestina edellisvuoden euroviisujen skandaalille, jolloin neljä maata jakoivat voiton, kaikki Pohjoismaat boikotoivat vuoden 1970 Euroviisuja, samoin tekivät Itävalta ja Portugali. Tämän takia kilpailukappaleita oli vain 12.

Irlanti sai kilpailusta ensimmäisen voittonsa Danan esittämällä kappaleella ”All Kinds of Everything”.

## Kappaleet

### Kapellimestarit
Jokainen maa valitsi oman kapellimestarin johtamaan maansa kappale, paitsi Irlanti, jonka delegaatiota avusti isäntämaan ylikapellimestari Dolf van der Linden.
*  – Dolf van der Linden
*  –  Bernard Gérard
*  – Mario Capuano
*  – Mojmir Sepe
*  – Jack Say
*  – Franck Pourcel
*  – Johnny Arthey
*  – Raymond Lefèvre
*  – Augusto Algueró
*  – Jimmy Walter
*  – Christian Bruhn
*  – Dolf van der Linden

## Pistetaulukko
Jokaisen maan 10-henkisen tuomariston jokaisella jäsenellä oli käytettävissään yksi ääni, siis yhteensä enintään 10 ääntä jokaisen maan tuomaristolta. Puolet raatilaisista tuli olla alle 30 vuoden ikäisiä.

## Lähteet

## Aiheesta muualla

*
Tor Nørretranders

**Tor Nørretranders** (s. 20. kesäkuuta 1955) on tanskalainen tietokirjailija. Nørretranders syntyi Kööpenhaminassa, Tanskassa. Hänen kirjansa ja esitelmänsä käsittelevät pääosin tiedettä ja sen roolia yhteiskunnassa. Useimmissa kirjoissaan hän ehdottaa miten yhteiskunnan pitäisi yhdistyä ja mukautua tieteen uusiin saavutuksiin.

## Elämäkerta

Tor Nørretrandersin vanhemmat ovat Yvonne Levy (1920-) ja Bjarne Nørretranders (1922–1986). Hän valmistui Roskilden yliopistosta 1982 meni naimisiin vaimonsa Ursula Krabben kanssa vuonna 1993.

## Teoksia

* *Einstein, Einstein* (2005), Politikens Forlag
* *Menneskeføde* (2005), Tiderne skifter
* *At tro på at tro* (2003), Anis
* *Det generøse menneske. En naturhistorie om at umage giver mage.* (2002) Peoples Press
***[http://www.kyy.fi/stimulus/arkisto/02_05/arviot/arvio_02_05_Tor.html Homo generosus - Seksiä, taidetta ja bisnestä]  (suomentanut Tarmo Haarala, Art House 2004, )
* *Stedet som ikke er* (1997), Aschehoug
* *Person på en planet* (1995), Aschehoug 
* *Verden vokser* (1994), Aschehoug
* *Mærk verden* (1991), Gyldendal
* *Det udelelige* (1985), Gyldendal
* *Kosmos eller kaos'' (1984)
Suomalainen Markku-liitto

**Suomalainen Markku-liitto ry** on Markku-nimisten ihmisten etunimiyhdistys. Se aloitti toimintansa vuonna 1996. Markku-liitto on perustettu Noormarkussa, joka myös oli yhdistyksen kotipaikka, kunnes Noormarkku vuonna 2010 liitettiin Poriin. Yhdistys juhlii vuosittain Markun päivää (25. huhtikuuta) Noormarkun Söörmarkussa, missä julkistetaan *Vuoden Markku* ‑tittelin saaja.

30. elokuuta 2008 Markku-liiton järjestämässä kokoontumisessa Helsingin Senaatintorilla saavutettiin uusi maailmanennätys samannimisten henkilöiden kokoontumisessa yhteen paikkaan. Senaatintorille kokoontui 1&nbsp;281 henkilöpaperien avulla nimensä todistanutta Markkua.

## Vuoden Markut
:lähde: Markku-liiton kotisivut
*1997 – Markku Pölönen, elokuvaohjaaja
*1998 – Markku Salminen, poliisiylijohtaja ja hallitusneuvos
*1999 – Markku Koskenniemi, toimitusjohtaja ja yrittäjäneuvos
*2000 – Markku ”Mato” Valtonen, muusikko ja yrittäjä
*2001 – Markku Savijärvi, posetiivari
*2002 – Markku Uusipaavalniemi, curling-pelaaja
*2003 – Markku Peltola, muusikko ja näyttelijä
*2004 – Markku Niskala, Kansainvälisen Punaisen Ristin pääsihteeri
*2005 – Markku Piri, tekstiilitaiteilija
*2006 – Markku Purho, taikuri ja koomikko
*2007 – Markku Niinimäki, vammaisurheilija
*2008 – Markku Kuusjärvi, kouluttaja ja projektipäällikkö
*2009 – Markku Kanerva, jalkapallovalmentaja 
*2010 – Markku Mäki, professori
*2011 – Markku Haussila, tanssija 
*2012 – Markku Paretskoi, kolumnisti ja kirjailija
*2013 – Markku Pätilä, lavastaja
*2014 – Markku Jokinen, Kuurojen Liiton toiminnanjohtaja ja viittomakielen kehittäjä
*2015 – Markku Ounaskari, jazzrumpali
*2016 – Markku Saukko, televisiosarjassa *[[Suomen huutokauppakeisari]]* esiintyvä apulainen
*2017 – Markku Jokisipilä, Eduskuntatutkimuksen keskuksen johtaja, kilpasoutaja
*2018 – Markku T. Hyyppä, aivo- ja terveystutkija, neurologian erikoislääkäri
*2019 – Markku Ollikainen, ympäristöekonomian professori, Suomen ilmastopaneelin puheenjohtaja
*2020 – Markku Hautala, maailman parhaaksi ruokakaupaksi valitun Järvenpään K-Citymarketin kauppias
*2021 – Markku Mäkijärvi, HUS:n johtajaylilääkäri
*2022 – Markku Mäkelä, pilapiirtäjä
*2023 – Markku Ylönen, Polar Night Energyn teknologiajohtaja
*2024 – Markku Kulmala, Helsingin yliopiston aerosoli- ja ympäristöfysiikan professori
*2025 – Markku Mishima, äänitaiteilija ja säveltäjä

## Katso myös
*Vuoden Matti

## Lähteet

## Aiheesta muualla
* Virallinen sivu